Ganggangsullae

Ganggangsullae utawa Ganggangsuwollae ya iku sawijining jogèd tradhisional saka Provinsi Jeolla Selatan, Koréa Kidul.Ganggangsullae Dance, visitkorea. Diundhuh tanggal 24 April 2010. Ganggangsullae kang uga sinebut jogèd melingkar ya iku jogèd kang kusus dipentasake déning kaum wanita kanthi cekelan tangan minangka bunderan lan nyanyi.Intangible Cultural Heritage - ICH, Ganggangsullae, unesco. Diundhuh tanggal 24 April 2010. Jogèd iki lumrahé dipentasake nalika karaméan-karaméan dina riyaya kaya ta Jeongwol Daeboreum lan Chuseok ing ngisoring padhange bulan purnama kanggo jaluk berkah lan panen kang akèh.Ganggangsullae , kbs. Diundhuh tanggal 14 Mèi 2010. Jogèd iki Warisan Budaya Nonbendawi Koréa Kidul Nomor 8 taun 1966 lan uga diakoni déning UNESCO minangka Karya Agung Warisan Budaya Lisan dan Nonbendawi Manusia ing taun 2009.
Pengakuan UNESCO untuk asset budaya tradhisional milik Korea sebagai warisan budaya yang tak berwujud dari kemanusiaan, kbs. Diundhuh tanggal 14 Mèi 2010.

 Sajarah 
Tradisi jogèd Ganggangsullae wis ana kawit biyèn.Ganggang Sullae, Thanksgiving Day Festival , arirang. Diundhuh tanggal 24 April 2010. Jaman biyèn wong Koréa nampilake minangka péranganing ritual supaya panene dadi luwih apik lan akèh saka déwa.

Jogèd iki tau digunakaké déning Laksamana Yi Sun-sin minangka taktik kanggo ngalahake wadya Jepang kang nyerbu Koréa ing mangsa Perang Imjin. Amarga jumlah prajurit Joseon luwih sitik tinimbang jumlah mungsuh, Laksamana Yi ngakon kaum wanita uppaya gunakake seragam militèr lan narekake Ganggangsullae ing dhuwur pagunungan nganti pirang-pirang wengi. Nalika wadya Jepang ngerti saka kadohan, kabèh padha gumun amarga ngira Joseon duwé jumlah wadya kang akèh banget, lan kabèh mau padha mundur. Kendeling para wanita lan taktik militèr Laksamana Yi ana ing obahan jogèd Ganggangsullae.

 Gerakan 
Lumrahé ditarekake nalika dina-dina riyaya gedhé kaya ta dina Chuseok, kaum wanita tuwa lan nom padha kumpul lan minangka bunderan, padha cekelan tangan lan nyanyi ing ngisoring sinar bulan purnama. Wanita kanthi swara kang paling merdu nyanyi kang paling wiwitan lan dieloni penari liyané. Kabèh mau nyanyekake lirik lagu Ganggangsullae kang nyritakake ngenani uriping rakyat ing désa nalika nindakaké kegiyatan saben dinane, kaya ta ngerjakake sawah, golèk iwak, nganyam, masang gendhèng lsp.. Jeneng Ganggangsullae iku asalé saka lirik kang dinyanyekake bola-bali, sanajan tegesé ora dingertèni. Jogèd iki nggambaraké harmoni, pepadan lan persahabatan antar kaum wanita sarta minangka èksprèsi kebebasan lan kegembiraan wong mau kabèh. Wiwitane obahan jogèd wiwit kanthi alon-alon lan saya suwé dadi sansaya rikat saéngga katon lumayu ing bunderan.

 Cathetan suku 

 Uga delengen 
 Ganggang Sullai, restoran masakan Koréa.

 Pranala njaba 
 강강술래 

Kategori:Jogèd Koréa
Kategori:Karya Agung Warisan Budaya Oral sarta Nonbendawi Manungsa